Diari Oficial de la Generalitat Valenciana


Sumari del DOGV 3926, del 26-01-2001 (2001/461)

RESOLUCIÓ 18 de gener de 2001, del Rectorat de la Universitat de València, per la qual convoca a concurs públic una plaça de becari d'investigació (BI00-46) en l'Institut d'Economia Internacional.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/461


Data del document
:   18-01-2001

Organisme emissor
:   Universitat de València

Tipus de document
:   Resolució

Descriptors 

:   * assignació per estudis
    * economia
    * professió liberal
    * suport econòmic
    * ajuda pública

RESOLUCIÓ 18 de gener de 2001, del Rectorat de la Universitat de València, per la qual convoca a concurs públic una plaça de becari d'investigació (BI00-46) en l'Institut d'Economia Internacional. [2001/X461]
  
Aquest Rectorat, fent ús de les competències que li atribueix l'article 4t de l'Ordre ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents
  
Bases de la convocatòria
  
1. Títol del projecte: ?Valoració econòmica dels efectes de l'Autopista A-7 a la Comunitat Valenciana?, dirigit pels professors Leandro García i Antonio Torregrosa, de l'Institut d'Economia Internacional.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciat en Ciències Econòmiques i Empresarials, especialitat d'Administració d'Empreses.
  
3.1.2 Alumne de tercer cicle (o compromís de matricular-s'hi).
  
3.2 Mèrits que es valoraran:
  
- Coneixements d'informàtica d'usuari i experiència en el maneig d'Internet, Fulls de càlcul i paquets estadístics.
  
- Domini de l'idioma anglès i coneixement d'altres idiomes.
  
- Realització de cursos de postgrau.
  
- Especialització pràctica en innovació tecnològica en la Comunitat Valenciana.
  
3.3 Objectius del becari:
  
- Col·laborar en el desenvolupament dels convenis i contractes signats entre l'Institut d'Economia Internacional i diverses entitats i empreses del seu entorn.
  
3.4. Condicions de la beca
  
3.4.1 Durada: 1 any prorrogable.
  
3.4.2 Dotació: 168.000 PTA./mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades durant els tres mesos següents a la publicació de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar en el registre general de la Universitat de València, durant els 15 dies naturals següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptador a partir de l'endemà de la data de publicació.